Diari Oficial de la Generalitat Valenciana


Sumari del DOGV 8808, del 11-05-2020 (2020/3288)

RESOLUCIÓ de 7 de maig de 2020, de la consellera de Justícia, Interior i Administració Pública, per la qual s'ajorna la presa de possessió del concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01 superior tècnic d'administració general i A2-01 superior de gestió d'administració general, de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3288


Data del document
:   07-05-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 7 de maig de 2020, de la consellera de Justícia, Interior i Administració Pública, per la qual s'ajorna la presa de possessió del concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01 superior tècnic d'administració general i A2-01 superior de gestió d'administració general, de l'Administració de la Generalitat. [2020/3288]  
  
Per Resolució de 14 de febrer de 2020, de la consellera de Justícia, Interior i Administració Publica, es van adjudicar destinacions a les persones participants en el concurs general número 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01 superior tècnic d'administració general i A2-01 superior de gestió d'administració general de l'Administració de la Generalitat.(DOGV 8744, de 20.02.2020).  
En aquesta resolució es convocava el dia 1 de juny de 2020, el personal relacionat en l'annex, a l'acte de presa de possessió dels llocs adjudicats en l'esmentat concurs de mèrits 21/19.  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (BOE 67, de 14.03.2020), en la disposició addicional tercera, suspensió de terminis administratius, disposa que se suspenen els termes i s'interrompen els terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència aquest reial decret o, en el seu cas, les pròrrogues d'aquest.   
Mitjançant Resolució de 25 de març de 2020, del Congrés dels Diputats, s'ordena la publicació de l'Acord d'autorització de la pròrroga de l'estat d'alarma declarat pel Reial decret 463/2020, de 14 de març, fins a les 00.00 hores del dia 12 d'abril de 2020 (BOE 86, de 28.03.2020). Així mateix, per Resolució de 9 d'abril de 2020, del Congrés dels Diputats, s'ordena la publicació de l'Acord d'autorització de la pròrroga de l'estat d'alarma declarat pel Reial decret 463/2020, de 14 de març fins a les 00.00 hores del dia 26 d'abril de 2020. (BOE 86, de 28.03.2020).  
Contra la Resolució de 14 de febrer de 2020, de la consellera de Justícia, Interior i Administració Pública es van interposar diversos recursos, que per la suspensió dels termes i terminis disposada en el citat Reial decret 463/2020, així com l'aplicació de la resta de mesures disposades en l'estat d'alarma, fan impossible que es puguen resoldre abans de la presa de possessió prevista, i per tant, per motius de seguretat jurídica, així com de la pròpia organització de l'administració de la Generalitat, fan convenient que se suspenga l'acte de presa de possessió.  
  
En conseqüència, en l'exercici de les competències atribuïdes per l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer   
Suspendre l'acte de presa de possessió, del concurs 21/2019, per a la provisió de llocs de treball amb rang de direcció i de nivell 24, de naturalesa funcionarial, d'administració general, dels cossos A1-01 superior tècnic d'administració general i A2-01 superior de gestió d'administració general de l'Administració de la Generalitat, convocat per a l'1 de juny de 2020, així com els cessaments que s'haurien de produir el 31 de maig de 2020.  
  
Segon  
La data per a l'acte de presa de possessió, i dels cessaments que s'haurien de produir, es publicarà, una vegada perda vigència i s'alcen les mesures previstes en el Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, i les successives pròrrogues que es puguen autoritzar.  
Tercer  
Aquesta resolució es publicarà en el Diari Oficial de la Generalitat Valenciana, a l'efecte de notificació a les persones interessades.   
  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant l'òrgan que ha dictat la resolució. Tot això, de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.   
  
  
València, 7 de maig de 2020.- La consellera de Justícia, Interior i Administració Pública: Gabriela Bravo Sanestanislao.